|  |  |  |  |
| --- | --- | --- | --- |
| Številka: 370-42/2024-2570-11 | | | |
| Ljubljana, 12. 6. 2024 | | | |
|  | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | |
| ZADEVA: Uvrstitev projekta 2570-24-0037 Spodbude za nakup električnih koles-fizične osebe v veljavni Načrt razvojnih programov 2024-2027 – predlog za obravnavo | | | | | | | |
| 1. Predlog sklepov vlade: | | | | | | | |
| Na podlagi petega odstavka 31. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24) je Vlada Republike Slovenije na … dne … pod točko … sprejela naslednji  SKLEP:  V veljavni Načrt razvojnih programov 2024-2027, se skladno s podatki iz priložene tabele, uvrsti nov projekt: 2570-24-0037 Spodbude za nakup električnih koles-fizične osebe.  Barbara Kolenko Helbl    Generalna sekretarka Vlade RS  Prejemniki:   * Ministrstvo za okolje, podnebje in energijo * Ministrstvo za finance * Generalni sekretariat Vlade RS | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | |
| / | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | |
| * mag. Bojan Kumer, minister, * Uroš Vajgl, državni sekretar, * Darko Trajanov, generalni direktor Direktorata za prometno politiko, * Miha Benčina, višji svetovalec, Sektor za trajnostno mobilnost | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | |
| / | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | |
| / | | | | | | | |
| 5. Kratek povzetek gradiva: | | | | | | | |
| Odlok o Programu porabe sredstev Sklada za podnebne spremembe za leta 2023 - 2026 (Uradni list RS, št. 106/23) je predvidel porabo sredstev v okviru ukrepa 2.2 Brezemisijska vozila ter polnilna in oskrbovalna infrastruktura za brezemisijska vozila, ki ureja sofinanciranje nakupa vozil za cestni promet, ki na izpustu ne oddajajo emisij CO2, točka e) nakup električnih koles, ki so na podlagi tehničnih in drugih lastnosti namenjena opravljanju daljših poti oziroma dnevnih poti na delo. Ministrstvo za okolje, podnebje in energijo bo v letih 2024, 2025 in 2026 sofinanciralo nakup električnih mestnih, zložljivih in tovornih koles polnoletnim fizičnim osebam. Javni poziv za sofinanciranje nakupa električnih koles je bil pripravljen s strani Ministrstva za okolje podnebje in energijo ter izvajalca izvajanja javnega poziva, podjetja Borzen d.o.o. Sredstva iz javnega razpisa so namenjena polnoletnim fizičnim osebam, da jih spodbudi k spremembi potovalnih navad na krajših dnevnih poteh, v smeri zamenjave prevoznega sredstva in posledično zmanjšanje emisij onesnaževanja zunanjega zraka in hrupa ter izboljšanja splošnega zdravstvenega stanja ljudi.  Ocenjujemo, da bi lahko sofinancirali nakup do 8.800 novih električnih koles in sicer v letu 2024 do 4.400 e-koles, v letih 2025 in 2026 pa vsako leto dodatnih 2.200 e-koles. Skupna vrednost spodbud znaša 4 mio EUR, od tega 2 mio EUR v prvem letu investicije ter dodaten 1 mio EUR v letih 2025 in 2026. | | | | | | | |
| 6. Presoja posledic za: | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | DA | | |
| b) | usklajenost slovenskega pravnega reda s pravnim redom Evropske unije | | | | NE | | |
| c) | administrativne posledice | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | NE | | |
| d) | okolje, vključno s prostorskimi in varstvenimi vidiki | | | | NE | | |
| e) | socialno področje | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | NE | | |
| 7.a Predstavitev ocene finančnih posledic nad 40.000 EUR:  Predvideva se več kot 40.000,00 EUR finančnih posledic.  Vir financiranja je proračunska postavka 231758 Sklad za podnebne spremembe v višini 4.000.000,00 EUR, od tega 2.000.000,00 EUR v letu 2024 ter dodaten 1.000.000,00 EUR v letih 2025 in 2026. | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | |
|  | | Tekoče leto (t) | t + 1 | | | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna | | / | / | | | / | / |
| Predvideno povečanje (+) ali zmanjšanje (**–**) prihodkov občinskih proračunov | | / | / | | | / | / |
| Predvideno povečanje (+) ali zmanjšanje (**–**) odhodkov državnega proračuna | | / | / | | | / | / |
| Predvideno povečanje (+) ali zmanjšanje (**–**) odhodkov občinskih proračunov | | / | / | | | / | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | | / | / | | | / | / |
| II. Finančne posledice za državni proračun | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) v EUR | Znesek za t + 1  v EUR |
| Ministrstvo za okolje, podnebje in energijo | 2570-24-0037 Spodbude za nakup električnih koles-fizične osebe | | 231758 - Sklad za podnebne spremembe | | | 0,00 | 0,00 |
| SKUPAJ | | | | | | 0,00 | 0,00 |
| II.b Manjkajoče pravice porabe bodo zagotovljene s prerazporeditvijo: | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) v EUR | Znesek za t + 1 v EUR |
| Ministrstvo za okolje, podnebje in energijo | 2550-17-0003 Poraba sredstev Sklada za podnebne spremembe | | 231758 - Sklad za podnebne spremembe | | | 2.000.000,00 | 1.000.000,00 |
| SKUPAJ | | | | | | 2.000.000,00 | 1.000.000,00 |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | |
| Novi prihodki | | | Znesek za tekoče leto (t) | | | Znesek za t + 1 | |
|  | | |  | | |  | |
|  | | |  | | |  | |
|  | | |  | | |  | |
| SKUPAJ | | |  | | |  | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | |
| **8. Predstavitev sodelovanja z združenji občin:** | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | NE | |
|  | | | | | | | |
| **9. Predstavitev sodelovanja javnosti:** | | | | | | | |
| Gradivo je bilo predhodno objavljeno na spletni strani predlagatelja: | | | | | | NE | |
|  | | | | | | | |
|  | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | NE | |
| **11. Gradivo je uvrščeno v delovni program vlade:** | | | | | | NE | |
| mag. Bojan Kumer  MINISTER | | | | | | | |

**PRILOGE:**

* Priloga 1: Obrazložitev
* Priloga 2: Obrazec 3
* Priloga 3: Priloga 2 k vladnemu gradivu
* Priloga 4: Mnenje MF

**Priloga 1**

OBRAZLOŽITEV

Namen investicijskega projekta je zmanjšanje emisij toplogrednih plinov v sektorju promet, ki ga bomo dosegli z zamenjavo avtomobila kot prevoznega sredstva za dnevno migracijo z električnim kolesom. Električna kolesa so okoljsko in finančno veliko bolj ugodna od klasičnih vozil na notranje zgorevanje predvsem na krajših razdaljah v urbanem in mestnem okolju.

Zakon o varstvu okolja (Uradni list RS, št. 44/22 in 18/23 – ZDU-1O, 78/23 - ZUNPEOVE in 23/24, v nadaljevanju: ZVO-2) v 183. členu določa namene, za katere se lahko porabijo sredstva od prodaje emisijskih kuponov, s katerimi se polni proračunski Sklad za podnebne spremembe. Na podlagi sedmega odstavka 183. člena omenjenega zakona, ki pravi, da se sredstva sklada namenijo za spodbujanje prehoda na trajnostno mobilnost, zlasti aktivno mobilnost, je ukrep uvrščen v Odlok o Programu porabe sredstev Sklada za podnebne spremembe za leta 2023 - 2026 (Uradni list RS, št. 106/23; v nadaljevanju: Odlok), ki ga je sprejela Vlada Republike Slovenije.

Glede na to, da se NEPN osredotoča na področja oziroma sektorje, ki imajo največje deleže v emisijah TGP v sektorjih, ki niso vključeni v shemo za trgovanje s pravicami do emisij, so ukrepi usmerjeni v zmanjševanje emisij TGP iz rabe goriv za ogrevanje stavb, emisij iz prometa, kmetijstva in ravnanja z odpadki. NEPN določa temeljne cilje, načela in prioritete za ukrepanje na področju blaženja podnebnih sprememb v Sloveniji do leta 2030.

Dolgoročni cilj, ki ga opredeljuje NEPN, je zmanjšanje emisij TGP iz sektorja promet z uveljavljanjem trajnostnega prometa do leta 2050 najmanj za polovico, kratkoročni pa zmanjšanje emisij TGP za devet odstotkov do leta 2030 glede na leto 2007. Takšna cilja nalagata dejavnosti, usmerjene v uveljavljanje trajnostnega prevoza, kar vključuje tudi spodbujanje nakupa koles.

Na osnovi izkušenj v tujini ocenjujemo, da sofinanciranje nakupa električnih koles lahko naredi spremembo potovalnih navad in sicer premik v smeri zamenjave prevoznega sredstva avta in posledično zmanjšanja emisij onesnaževanja zunanjega zraka in hrupa ter izboljšanja splošnega zdravstvenega stanja ljudi. Izračuni analize ECF (European cycling federation) ugotavlja, da klasični osebni avtomobil z motorjem na notranje zgorevanje, v kombinirani mestni vožnji izpusti v ozračje 271 g CO2/km vožnje. Na drugi strani je električno kolo veliko bolj učinkovito in v enaki kombinirani mestni vožnji izpusti samo 22 g/km CO2, klasično kolo pa 21g/km zaradi večjega učinka človeškega napora. V okviru projekta bi lahko v treh letih prihranili od 1.577 ton do 3.155 ton izpustov ogljikovega dioksida, pri čemer bodo električna kolesa v uporabi tudi po zaključku te investicije (vsaj 10 let).

Predmet projekta je sofinanciranje nakupa električnih mestnih in zložljivih koles v višini do 25% maloprodajne cene z vključenim DDV, oziroma največ 500,00 EUR ter sofinanciranje nakupa tovornih električnih koles za prevoz ljudi in blaga, v višini 30% od maloprodajne cene z vključenim DDV oziroma največ 1.000,00 EUR. Električna kolesa morajo dosegati harmonizirane standarde evropske zakonodaje, ki urejajo električna kolesa in njegove sestavne dele. Subvencije s bodo dodeljevale fizičnim osebam na podlagi oddanih vlog na podlagi Javnega poziva za subvencioniranje nakupa električnih koles, ki ga bo izvajala družba Borzen, operater trga z elektriko, d.o.o.

Predvidena vrednost projekta oziroma dodeljenih spodbud fizičnim osebam znaša **4.000.000,00 EUR:** za leto 2024 (2.000.000,00 EUR), za leto 2025 (1.000.000,00 EUR) in za leto 2026 (1.000.000,00 EUR).